Riihimäen Cocks

Riihimäen Cocks on riihimäkeläinen käsipalloseura, joka pelaa nykyisin käsipallon SM-liigassa ja kaudesta 2017–2018 lähtien myös Mestarien liigassa.

Joukkueen kotihalli on elokuussa 2019 avattu, 2 500 istumapaikan Cocks-areena.

Seuran kasvatteja on muiden muassa Ari-Pekka Tuomi, Jyri Welling, Reima Nieminen  ja Kai Elomaa. Cocksin entisiä ulkomaanvahvistuksia ovat olleet muun muassa Roman Denisov, Sergei Klénov, Indrek Lillsoo ja Valentyn Koshovy.

 Historia 
Riihimäellä aloitettiin käsipallon pelaaminen vuonna 1966 Riihimäen Palloseurassa. Cocks perustettiin vuonna 1973, ja seura nousi heti ensimmäisen kauden jälkeen SM-sarjaan.

Seura on voittanut miesten Suomen-mestaruuden vuosina 2007–2010, 2013–2019 ja 2021. Cocks pelasi kaudella 2008–2009 myös Baltian-liigaa sijoittuen viidenneksi. Seuraavalla kaudella 2009–2010 Cocks sijoittui Baltian-liigassa toiseksi, tosin osanottajia oli selvästi vähemmän kuin edellisenä vuotena. Kaudella 2009–2010 joukkue ei hävinnyt SM-sarjassa yhtäkään ottelua. Cocks on pelannut myös kausilla 2013–2014 ja 2014–2015 miesten kolmanneksi tasokkaimmassa sarjassa, EHF Challenge Cupissa. Kumpanakin kautena Cocks eteni puolivälieriin asti.

Historiaa tarkemmin
Ensimmäinen riihimäkeläisen joukkueen virallinen sarjaottelu pelattiin 20. marraskuuta 1966 Hämeenlinnassa. Maakuntasarjan ottelussa Riihimäen Palloseura (RiPS) voitti HJK:n maalein 23-20. RiPS nousi seuraavaksi kaudeksi suomensarjaan ja Riihimäen uudesta urheilutalosta tuli joukkueen kotisali. RiPS voitti suomensarjan ja nousi mestaruussarjaan ja ensimmäinen mestaruussarjan ottelu Riihimäellä pelattiin 13.10.1968 jolloin RiPS voitti Dickenin luvuin 21-16 yli 500 katsojan edessä. Mestaruussarjassa RiPS oli viides. Kuten myös seuraavalla kaudella. Kolmannella kaudellaan 1970-1971 RiPS oli seitsemäs, mutta pelaajia lopetti sen verran, että seura luopui mestaruussarjasta ja jatkoi pelaamista maakuntasarjassa. RiPS sai mestaruussarjan silloisen katsojaennätyksen 890 katsojalla vuonna 1970.
Riihimäen Palloseuran käsipalloilijat nousivat mestaruussarjaan kaudeksi 1973-1974, mutta käsipallolle perustettiin oma seura maaliskuussa 1973. Seuran nimeksi oli kaksi vaihtoehtoa, Heroes ja Cocks. Cocks Riihimäki oli Kauko Heilevuon ehdotus, hän suunnitteli myös joukkueen peliasut ja Cocksin merkin.
Cocks pelasi ensimmäisen mestaruussarjan ottelunsa 21. lokakuuta 1973 592:n katsojan edessä Riihimäen urheilutalolla. Ottelussa Cocks voitti ÅIFK:n maalein17-14.

Cocksin saavutukset vuosittain:
 1973-1974: SM-sarjassa kymmenes, yhdeksässä kotipelissä yhteensä 3516 katsojaa, avausottelussa 592 katsojaa.
 1974-1975: Suomisarjassa, 14 voittoa, yksi tasapeli kuten yksi tappiokin ja nousu SM-sarjaan.
 1975-1976: Hävisi pronssiottelussa Kiffenille. Ensimmäisessä semifinaalissa HIFK:iä vastaan Riihimäellä oli 607 maksanutta katsojaa.
 1976-1977: Kuudes SM-sarjassa, ÅIFK ottelu Turussa televisioitiin suorana lähetyksenä, ottelun voitti Cocks 22-14. Kauden kotiyleisöennätykseksi tuli HIFK-ottelu 808 katsojalla.
 1977-1978: Hopeaa, häviten finaaliotteluissa Kiffenille, toisessa finaaliottelussa Riihimäellä oli 1052 katsojaa.
 1978-1979: Ensimmäinen Eurooppa cupin ottelu pelattiin Riihimäellä 15.10.1978, kun vastaan tuli Ruotsista Ystadin joukkue. Ottelun voitti Ystad IF 24-27. Ystadissa Cocks hävisi maalein 34-16. Suomen mestaruussarjassa Cocksille hopeaa.
 1979-1980: Cocks oli seitsemäs Suomen mestaruussarjassa.
 1980-1981: Cocks oli kahdeksas.
 1981-1982: Cocks oli kahdeksas, B-juniorit voittivat Suomen mestaruuden.
 1982-1983: Cocks oli kahdeksas, A-juniorit voittivat Suomen mestaruuden.
 1983-1984: Cocks oli kahdeksas.
 1984-1985: Cocks oli seitsemäs, A-juniorit voittivat Suomen mestaruuden.
 1985-1986: Cocks putosi mestaruussarjasta, jossa oli viimeinen - kymmenes.
 1986-1987: Cocks nousi mestaruussarjaan seuraavaksi kaudeksi.
 1987-1988: Cocks pääsi loppusarjaan, ollen siinä viides.
 1988-1989: Cocks oli saanut kutsun Itä-Berliinin uudenvuoden turnaukseen. Suomen cupin finaalissa häviö Karjaalle yhdellä maalilla. Cocks pääsi SM-loppusarjaan, ollen siinä viides. 
 1989-1990: EHF-cupissa (European Handball Federation) häviö Puolan Wybrzeze:lle, yhteismaalein  46-35. Cocks oli Suomessa alemmassa loppusarjassa toinen ja säilyi mestaruussarjassa.
 1990-1991: Putoaminen 1-divisioonaan.
 1991-1992: Cocks pelaa 1-divisioonassa.
 1992-1993: Cocks pelaa kolmannenkin kauden 1-divisioonassa. D-junioreille SM-pronssia.
 1993-1994: Cocks nousee mestaruussarjaan, kun sitä laajennettiin kahdella joukkueella.
 1994-1995: Cocks oli neljäs runkosarjassa ja play-off pelissä oli kauden ennätysyleisö 579 katsojaa. Välierissä Karjaa oli parempi.
 1995-1996: Cocks oli runkosarjassa kolmas, ja hävisi pronssiottelun Dickenille. Liitto arvosti Cocksin yleisön kauden parhaaksi.
 1996-1997: Runkosarjan neljäs ja hävisi pronssiottelun Kauniaisten joukkueelle.
 1997-1998: Cocks oli runkosarjan kolmas, ja pronssiottelussa voitto Dickenistä.
 1998-1999: Runkosarjassa yhdeksäs ja varmisti mestaruussarjassa paikan karsinnoissa.
 1999-2000: Cocksille pronssia, kun voitti Karjaan yhteismaalein 44-40.
 2000-2001: Yhdeksäs.
 2001-2002: Cocks hävisi pronssiottelut Siuntiolle.
 2002-2003: Viides.
 2003-2004: Kuudes.
 2004-2005: Hopeaa.
 2005-2006: Pronssia yhden maalin erolla, 52-51.
 2006-2007: Cocks saavutti ensimmäisen EHF-pisteen pelaamalla Örebrossa tasapelin.  Suomessa Cocksille sekä cup-mestaruus että SM-sarjan mestaruus 702 katsojan edessä Riihimäen urheilutalolla.
 2007-2008: Euro-cupissa tie jäi avausotteluun, mutta Suomessa sekä cup- että SM-mestaruus. Kotipelipaikkana Valio Areena.
 2008-2009: Baltian liigan pelit alkavat, jossa Cocks oli viides. Suomessa Cocksille kolmas mestaruus.
 2009-2010: Cupin voitto ja neljäs SM-mestaruus Suomessa, pelit urheilutalolla. Baltian liigassa hopeaa. 
 2010-2011: Cupin voitto Suomessa, Baltiassa neljäs. SM-hopeaa.
 2011-2012: Baltian liigassa viides. SM-sarjassa pronssia.
 2012-2013: Cocksille viides cupin voitto, Baltian liigassa toinen. Viides Suomen mestaruus.
 2013-2014: EHF:n Challenge cupissa puolivälieriin, jossa yhden maalin tappio. Baltian liigassa pronssia ja Suomessa mestaruus, myös B-junioreille mestaruus. Cocksin tehopelaaja Teemu Tammisesta Kanta-Hämeen paras urheilija 2013 (Hämeen Sanomien valinta). Tyttöjen kaksi joukkuetta pelasi liiton sarjoissa.
 2014-2015: Suomen cupissa kuudes mestaruus. EHF Challenge-cupissa puolivälierissä tappio Portugalin Bragan joukkueelle. Baltian liigassa toinen ja Suomen mestaruus.
 2015-2016: Suomen cupissa ja Baltian liigassa mestaruus sekä Suomen mestaruus, joka oli kahdeksas. 06 F-tytöille kilpasarjassa kultaa.
 2016-2017: EHF-cupissa lohkovaiheeseen, Suomen cup-mestaruus sekä Baltian liigan voitto. Ja yhdeksäs Suomen mestaruus.
 2017-2018: Suomen cup-mestaruus, EHF-cupissa Cocksille ensimmäinen lohkovaiheen voitto. Voitot sekä Baltian liigassa että Suomen mestaruussarjassa. Oman hallin, Cocks-areenan peruskiven muuraus 21.5.2018 Riihimäen Peltosaaren urheilukeskuksessa.
 2018-2019: EHF Champion liigan lohkopeleissä suomalaisten ensimmäinen voitto. Mestaruudet Suomen cupissa, Baltian liigassa ja Suomen mestaruussarjassa.
 2019-2020: Cocks-areenan avaustilaisuus 17.8.2019. EHF Champion liigan lohkovaiheessa viides. Korona katkaisi Baltian liigan ja SM-sarjan ottelut ja SM-mitaleita ei jaettu.
 2020-2021: Cocksille 12. Suomen mestaruus.
 2021-2022: Ranskan Nantesissa EHF-liigan pelissä oli Cocksille ennätysyleisö 5902 katsojalla, kotipelissä yksi tasapeli, muut ottelut Cocks hävisi EHF-liigassa. SM-liigassa Cocksille pronssia. B-tytöille Suomen mestaruus ja A-pojille hopeaa. SM-liigassa Cocksin kotiotteluissa katsojia oli keskimäärin 264 katsojaa.
 2022-2023: Suomen cupin mestaruus ja SM-sarjassa hopeaa. A- ja C-pojille pronssiset SM-mitalit. SM-liigassa Cocksin kotiotteluissa katsojia oli keskimäärin 297 katsojaa.
 2023-2024: SM-sarjassa hopeaa, Karjaan BK-46 voitti suoraan kolme finaalia maalein; jatkoaika 35-34, 24-31 ja 37-33.  SM-liigassa Cocksin kotiotteluissa katsojia oli keskimäärin 307 katsojaa.
 2024-2025: Cocksille 13. Suomen mestaruus, kun Cocks voitti Karjaan BK-46:n suoraan kolmesti loppuotteluissa. Runkosarjassa Cocks voitti muut ottelut paitsi häviten BK-46:lle neljästi. 

Puheenjohtajat:
 Juhani Maukonen 1973-1974
 Juhani Saarinen 1974-1978
 Jukka R. Heino 1978-1981
 Yrjö Sipilä 1981-1985
 Martti Pohjola 1985-1986
 Pekka Lehtinen 1986-1990
 Pekka Lappalainen 1990-1996
 Aki Pöyry 1996-2001
 Petri Poussu 2001-2005
 Jari Viita 2005-2010
 Pekka Lappalainen 2010-2011
 Jari Viita 2011-

Valmentajat:
 Yrjö Sipilä 1973-1976
 Kaj Åström 1976-1978
 Yrjö Sipilä 1978-1980
 Pekka Lappalainen 1980-1983
 Vesa Pohjola 1983-1986
 Kim Westerholm 1986-1990
 Janne Boström 1990-1991
 Mekhane Ablelazizk 1991-1992
 Janne Boström 1992-1993
 Petteri Kiviaho 1993-1995
 Kimmo Lähteenmäki 1995-1997
 Alku Mati Piilpärk 1997
 Jarkko Salo 1997-2000
 Kimmo Lähteenmäki 1999-2001
 Jan Rönnberg 2001 2003
 Pekka  Peper 2003-2004
 Markku Tuomi 2004-2006
 Raivo Laast 2006-2011
 Toni Kallio 2011-2012
 Kaj Kekki 2012-2016
 Gintaras Savukynas 2016-2020
 Kaj Kekki 2020 kevät
 Boris Dvorsek 2020 syksy
 Kaj Kekki 2021
 Lasse Boesen 2022 kevät
 Christophe Viennet 2022-2023
 Bojan Zupanjac 2023-Aamuposti-lehti, 27.5.2023, sivu 14.

 Naisten joukkue 
Cocksin naisten joukkue pelaa Suomen mestaruussarjassa kaudella 2023-2024. Naisten ensimmäinen SM-peli pelattiin Cocksin kotihallissa 16.9.2023 HIFK:iä vastaan. Cocks hävisi ottelun 18-28 maalein, ensimmäisen SM-maalin Cocksille teki Nóra Zvolenszky. Nais-joukkue saavutti ensimmäisen mestaruussarjan voittonsa B-jatkosarjassa 16.3.2024 voittamalla Dicken Island Girls-joukkueen maalein 33-24. Ensimmäisen SM-liigan runkosarjavoiton nais-joukkue saavutti 13.10.2024 voittamalla Dickenin joukkueen maalein 26-25.

Kaudella 2024-2025 Cocksin naisten joukkue voitti runkosarjassa yhdeksän ottelua ja hävisi myös yhdeksän sijoittuen viidenneksi. Puolivälieräotteluissa Cocks hävisi Karjaan BK-46:lle.

 Lähteet  

 Aiheesta muualla 
 Riihimäen Cocks

Luokka:Suomalaiset käsipalloseurat
Luokka:Riihimäkeläiset urheiluseurat